ڈورس ڈے

ڈورس ڈے  ریاستہائے متحدہ امریکا کی ایک فلمی اداکارہ تھیں۔ سنہ 50ء اور 60ء کی دہائی میں ان کی اداکاری اور آواز نے فلم بینوں کو اپنا دیوانہ بنا رکھا تھا۔ ڈورس ڈے کی آواز میں موجود مٹھاس کو شہد سے تشبیہ دی جاتی تھی۔ انھیں امریکی تاریخ کی سب سے مشہور اداکارہ بھی کہا جاتا تھا۔ ڈورس ڈے نے جتنا عرصہ بھی اداکاری کی، وہ باکس آفس کے لیے دلکشی کا باعث رہیں۔ فلم بین ان کی ایک جھلک دیکھنے کو بے تاب رہتے تھے۔ میوزیکل فلم ہو، مزاحیہ اداکاری ہو یا سسپینس تِھرلر، وہ ہر جگہ انگوٹھی میں نگینے کی طرح فٹ نظر آتی تھیں۔ فلموں سے دوری اختیار کرنے کے بعد انھوں نے خود کو جانوروں کے حقوق کے لیے وقف کر لیا تھا۔ اس مقصد کے لیے انھوں نے ایک ادارہ ”ڈورس ڈے اینیمل فاؤنڈیشن“ بھی قائم کیا تھا۔

 فلمی زندگی 
انھوں نے ہالی ووڈ میں اپنے کیریئر کا آغاز سنہ 1947ء میں کیا تھا اور تقریباً 40 فلموں میں کام کیا۔ سنہ 1948ء سے سنہ 1968ء تک کا عرصہ ان کے عروج کا دور تھا۔ "بیڈروم فارس"، "ڈیٹ ٹچ آف منک" اور "پلو ٹاک" جیسی مشہور فلمیں اسی دور کی یادگار ہیں۔ ”پلو ٹاک“ آسکر کے لیے بھی نامزد ہوئی تھی۔ ڈورس اپنے طویل اور شاندار کیریئر کے باوجود کبھی آسکر ایوارڈ تو نہ جیت سکیں لیکن سنہ 2004ء میں انھیں امریکا کے اعلیٰ ترین سول اعزاز 'صدارتی میڈل آف فریڈم' سے نوازا گیا تھا۔ یہ میڈل سابق صدر جارج ڈبلیو بش نے انھیں دیا تھا۔ اس کے علاوہ انھیں لائف ٹائم اچیومنٹ ایوارڈ سے بھی نوازا جا چکا تھا۔
 نجی زندگی 
ڈورس ڈے نے چار شادیاں کیں۔ ان کی آخری شادی سنہ 1976ء میں ہوٹلوں کے کاروبار کرنے والے بیری کامڈین سے ہوئی تھی جو سنہ 1981ء تک چلی۔ ڈورس کی پہلی شادی 17 سال کی عمر میں ہوئی تھی۔ ان کی واحد اولاد ایک بیٹا ہے جو 1942ء میں ان کے پہلے شوہر سے پیدا ہوئے تھے۔ مگر اس کا 2004ء میں انتقال ہو گیا تھا۔
 وفات 
13 مئی 2019ء کو دنیا سے کوچ کر گئیں، ان کی عمر 97 برس تھی۔ ان کا انتقال نمونیا کی وجہ سے ہوا۔ ان کی وفات کیلی فورنیا میں واقع ان کے گھر میں ہوئی تھی۔

 حوالہ جات 

زمرہ:1920ء کی دہائی کی پیدائشیں
زمرہ:1922ء کی پیدائشیں
زمرہ:اکیسویں صدی کی گلوکارائیں
زمرہ:اکیسویں صدی کے امریکی گلوکار
زمرہ:امریکی پاپ گلوکارائیں
زمرہ:امریکی فلمی اداکارائیں
زمرہ:امریکی یاداشت نگار
زمرہ:امریکی ٹیلی ویژن اداکارائیں
زمرہ:بیسویں صدی کی امریکی اداکارائیں
زمرہ:بیسویں صدی کی گلوکارائیں
زمرہ:بیسویں صدی کے امریکی گلوکار
زمرہ:جرمن نژاد امریکی شخصیات
زمرہ:سنسیناٹی کی اداکارائیں
زمرہ:کارمل-بائی-دا-سی، کیلیفورنیا کی شخصیات
زمرہ:کولمبیا ریکارڈز فنکار
زمرہ:مونٹیری کاؤنٹی، کیلیفورنیا کی شخصیات
زمرہ:نمونیا سے اموات
زمرہ:امریکی پاپ گلوکار
زمرہ:اکیسویں صدی کی امریکی گلوکارائیں
زمرہ:بیسویں صدی کی امریکی گلوکارائیں
زمرہ:کیلیفورنیا کے ریپبلکن
زمرہ:اوہائیو کے گلوکار
زمرہ:کیلیفورنیا کے گلوکار
زمرہ:صدارتی تمغا آزادی کے وصول کنندگان
زمرہ:سنسیناٹی کے موسیقار
زمرہ:کیلیفورنیا میں نمونیا سے اموات
زمرہ:عمر کے تنازعات
زمرہ:ویکی ڈیٹا سے مطابقت رکھنے والی مختصر تفصیل
زمرہ:امریکی خواتین یاداشت نگار
زمرہ:امریکی مسیحی سائنس دان
زمرہ:یونیورسل پکچرز معاہدے کی شخصیات